TV2 Nord har spurgt brugerne efter deres bedste forårsbilleder. Vi har samlet nogle af dem, så vi kan dele forårsstemningen.

Blomsterne springer ud. Himlen er blå. Solen står højt på himlen. Hvis man er til lunere temperaturer og smukt vejr, så har påskevejret været særdeles godt i Nordjylland i år. Og på anden påskedag får vi helt op 15 grader i Nordjylland. Det har fået mange nordjyder udenfor i påskedagene, hvor de har nydt vejret og hinandens selskab. Vi har samlet jeres forårsbilleder øverst i artiklen.